
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαδικασία απόδοσης του Φόρου Προστιθέμενης Αξίας 
από τις Συγκοινωνιακές Επιχειρήσεις (ΣΕΠ) και τα 


μέλη τους - εκμεταλευτές λεωφορείων αστικών συ¬ 
γκοινωνιών περιοχής Αθηνών - Πειραιώς και Περι¬ 
χώρων . 1 

Παράταση προθεσμίας υποβολής των προσωρινών δη¬ 
λώσεων τετάρτου διμήνου, με αρχικό γράμμα επω¬ 
νύμου ή επωνυμίας (Ρ - Ω) . 2 


Συντελεστής καθαρού κέρδους που εφαρμόζεται για 
τον προσδιορισμό των καθαρών κερδών του εισαγω¬ 
γέα και του εμπόρου ηλεκτρικών συσσωρευτών .. 3 
Επιστροφή ποσών φόρου εισοδήματος, τελών χαρτο¬ 
σήμου και εισφοράς Ο.Γ.Α., που παρακρατήθηκαν 


χωρίς να οφείλονται, κατά την καταβολή αποζημιώ¬ 
σεων Ν. 2112/1920 κτλ., σε δικαιούχους . 4 

Αναγνώριση Προστατευόμενης ονομασίας προελεύ- 

σεως «ΚΑΛΑΜΑΤΑ» . 5 

Αναγνώριση Προστατευομένης ονομασίας προέλευ¬ 
σης ελαιολάδου «ΜΥΤΙΛΗΝΗ» . 6 

Αναγνώριση Προστατευόμενης Γεωγραφικής Ένδει¬ 
ξης ελαιολάδου «ΧΑΝΙΑ» ΚΡΗΤΗΣ. 7 

Κατανομή θέσεων κατά βαθμούς του Πανελλήνιου 

Φαρμακευτικού Συλλόγου. 8 

Επαγγελματική αποκατάσταση αποφοίτων ΤΕΛ, ειδι¬ 
κοτήτων Βοηθών Αναισθησιολογίας, β. Φαρμα¬ 
κείου, β. Βρεφοκόμων - Παιδοκόμων, β. Διαιτητικής 
και β. Φυσικοθεραπείας . 9 

Παράταση θητείας του Αναπληρωτή Συντονιστή Διευ¬ 
θυντή στον Οργανισμό Προγνωστικών Αγώνων Πο¬ 
δοσφαίρου (0ΠΑΠ) Ν. Παπαστύλου.10 

Χορήγηση άδειας ίδρυσης και λειτουργίας Ωδείου στον 
Αλέκο Λασκαρίδη. . 11 

Διορθώσεις Σφαλμάτων 

Διόρθωση σφάλματος στην ΥΠΠΟ/ΚΑ- 
ΤΕΧΝ/Δ/40010/30.7.1993 απόφαση Υπουργού 
Πολιτισμού που δημοσιεύθηκε στο ΦΕΚ 625/τ. Β7 
16.8.1993 .12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1125000/10140/2370/Α0014 (1) 

Διαδικασία απόδοσης του Φόρου Προστιθέμενης Αξίας 
από τις Συγκοινωνιακές Επιχειρήσεις (ΣΕΠ) και τα μέλη 
τους - εκμεταλευτές λεωφορείων αστικών συγκοινω¬ 
νιών περιοχής Αθηνών - Πειραιώς και Περιχώρων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86 για την 
εφαρμογή του Φόρου Προστιθέμενης Αξίας και άλλες δια¬ 
τάξεις» (ΦΕΚ 125/Α/21.8.1987): 

α) των παραγρ. 1,2 και 4 περίπτ. α, β του άρθρου 29 
β) της παραγράφου 1 του άρθρου 31 
γ) της παραγράφου 2 του άρθρου 54 
δ) της παραγράφου 3 του άρθρου 58. 

2. Τις διατάξεις του Ν. 2078/92 (ΦΕΚ 139/Α/ 
12.8.1992) «Συγκοινωνίες με θερμικά λεωφορεία στην 
περιοχή Αθηνών - Πειραιώς και Περιχώρων». 

3. Τη σύγχυση που επικράτησε σχετικά με τον τρόπο 
λειτουργίας των Συγκοινωνιακών Επιχειρήσεων (ΣΕΠ), κα¬ 
θώς και τις δυσκολίες που αντιμετωπίζουν στην εφαρμογή 
των διατάξεων του Π.Δ. 186/92 περί Κ.Β.Σ. και του Ν. 
1642/86 περί ΦΠΑ οι (ΣΕΠ) και τα μέλη τους εκμεταλλευ¬ 
τές των λεωφορείων. 

4. Την αριθ. Υ.2009/20.5.93 (ΦΕΚ 365/215 και 93Β) 
κοινή απόφαση του Πρωθυπουργού και Υπουργού Οικο¬ 
νομικών με την οποία μεταβιβάζονται αρμοδιότητες του 
Υπουργού στους Υφυπουργούς Οικονομικών. 

5. Ότι με την απόφαση αυτή ρυθμίζονται διαδικασίες 
και δε θα υπάρξουν επιπτώσεις στον Προϋπολογισμό, 
αποφασίζουμε: ’ 

Αρθρο 1 

1. Η αριθ. Π. 1470/1405/410/ΠΟΛ.61 /24.2.1987, 
απόφασή μας, σχετικά με τη διαδικασία φορολογίας Αστι¬ 
κών και Υπεραστικών ΚΤΕΛ και ιδιοκτητών των λεωφο¬ 
ρείων αυτών, καθώς και οι οδηγίες που δόθηκαν για την 
εφαρμογή της με την αριθ. Π.1981/1799/482/ΠΟΛ.92/ 
20.3.87 εγκύκλιο, εφαρμόζονται ανάλογα και στην περί¬ 
πτωση των Συγκοινωνιακών Επιχειρήσεων (ΣΕΠ) και των 
εκμεταλλευτών («ΚΟΙΝΩΝΙΩΝ» ή μεμονωμένων εκμεταλ¬ 
λευτών) των θερμικών λεωφορείων περιοχής Αθηνών - 
Πειραιώς και Περιχώρων. 

Άρθρο 2 

1. Οι Συγκοινωνιακές Επιχειρήσεις (ΣΕΠ) και τα μέλη 
τους εκμεταλλευτές των θερμικών λεωφορείων (ΚΟΙΝΩ¬ 
ΝΙΕΣ ή μεμονωμένοι εκμεταλλευτές) που δεν έχουν 
εφαρμόσει τις διατάξεις του Π.Δ. 186/92 (ΚΒΣ) και του Ν. 
1642/86 (ΦΠΑ), για τις δραστηριότητές τους στα πλαίσια 
της λειτουργίας των Αστικών Συγκοινωνιών υποχρεού- 
νται: 

α) μέχρι 31 Οκτωβρίου 1993 να υποβάλλουν αναδρο¬ 
μικά δηλώσεις έναρξης και να θεωρήσουν τα προβλεπό- 
μενα από τις διατάξεις του ΚΒΣ βιβλία και στοιχεία, 

β) μέχρι 30 Νοεμβρίου 1993 να υποβάλλουν, για το χρο¬ 
νικό διάστημα από της συστάσεως των ΣΕΠ μέχρι και την 
έκδοση της παρούσας, τις προβλεπόμενες με τις διατά¬ 
ξεις του Ν. 1642/86 δηλώσεις ΦΠΑ (προσωρινές και εκ¬ 
καθαριστική 1992 καθώς και προσωρινές 1993). 

Στην περίπτωση που μέχρι τις παραπάνω προθεσμίες οι 
ΣΕΠ και οι εκμεταλλευτές των λεωφορείων εκπληρώσουν 
τις υποχρεώσεις των πιο πάνω περιπτώσεων α) και β), κατ’ 
εξαίρεση, θεωρούνται ως εμπρόθεσμοι. 

2. Στην περίπτωση κατά την οποία ο ΦΠΑ που αναλογεί 
στα έσοδα από την εκμετάλλευση των λεωφορείων αστι¬ 
κών συγκοινωνιών αποδόθηκε εκ παραδρομής από τις' 
ΣΕΠ αντί των υποχρέων για απόδοση εκμεταλλευτών (επί 
μέρους «κοινωνιών» ή μεμονωμένων εκμεταλλευτών) γί¬ 
νεται δεκτό, στην περίπτωση αυτή και μόνον για το χρο¬ 
νικό διάστημα από της συστάσεως των ΣΕΠ μέχρι την έκ¬ 
δοση της παρούσας, να χορηγηθούν αντίστοιχες κατά 
μήνα βεβαιώσεις εις απλούν, από κάθε ΣΕΠ για κάθε λεω¬ 
φορείο («κοινωνία» ή μεμονωμένο εκμεταλλευτή, κατά 
περίπτωση) μέχρι 15 Νοεμβρίου 1993. Στη βεβαίωση 
αυτή θα αναγράφονται: το αναλογούν κατά μήνα μέρισμα, 
το ποσό του φόρου που καταβλήθηκε για λογαριασμό 
κάθε κοινωνίας ή μεμονωμένου εκμεταλλευτή κατά περί¬ 
πτωση, καθώς και οι δαπάνες που ενήργησε η ΣΕΠ στο 
όνομά της αλλά για λογαριασμό κάθε εκμεταλλεύτριας 
«ΚΟΙΝΩΝΙΑΣ» ή μεμονωμένου εκμεταλλευτή και τον ανα- 
λογούντα σ’ αυτές φόρο. Τα ποσά αυτά πρέπει να γράφο¬ 
νται ξεχωριστά για κάθε φορολογική περίοδο, όπως προ¬ 
κύπτουν από τις αντίστοιχες εκκαθαρίσεις που έχουν εκ- 
δοθεί ή θα εκδοθούν, σύμφωνα με τις διατάξεις του 
Κ.Β.Σ. (Π.Δ. 186/92). 

Στην παραπάνω περίπτωση, η ΣΕΠ θα υποβάλλει στην 
αρμόδια ΔΟΥ, όπου υπάγεται, αναλυτική κατάσταση των 
εκμεταλλευτών λεωφορείων, (κατά κοινωνία ή μεμονω¬ 
μένο εκμεταλλευτή, κατά περίπτωση) στους οποίους χο¬ 
ρήγησε βεβαίωση, κατά τα ανωτέρω. Στην αναλυτική αυτή 
κατάσταση εκτός των στοιχείων των ΣΕΠ και των εκμεταλ¬ 
λευτών, των λεωφορείων θα αναγράφονται, με βάση τις 
αντίστοιχες βεβαιώσεις των ΣΕΠ, το μέρισμα και ο αναλο¬ 
γών σ' αυτό ΦΠΑ, οι δαπάνες που ενήργησε η ΣΕΠ για λο¬ 
γαριασμό κάθε κοινωνίας, ή μεμονωμένου εκμεταλλευτή, 
καθώς και το ποσό του ΦΠΑ που αναλογεί σ’ αυτές. Οι βε¬ 
βαιώσεις αυτές παραμένουν στο αρχείο των εκμεταλλευ¬ 
τών (κατά κοινωνία ή μεμονωμένο εκμεταλλευτή) σαν δι- 
καιολογητικό για το φορολογικό έλεγχο, προκειμένου να 
μην αναζητηθεί εκ νέου η καταβολή του φόρου αυτού. 

Το ποσό του φόρου που αποδόθηκε στο Δημόσικο εκ 
παραδρομής από τη ΣΕΠ, αντί των εκμεταλλευτών και 
προκύπτει από τις προαναφερόμενες βεβαιώσεις θα ανα¬ 


γράφεται στις περιοδικές εκκαθαρίσεις και στην εκκαθα¬ 
ριστική δήλωση ΦΠΑ, στον αντίστοιχο κωδικό που φέρει 
την ένδειξη «Λοιπά προστιθέμενα ποσά», σαν φόρος εισ¬ 
ροών, δεδομένου ότι τόσο οι περιοδικές όσο και οι εκκα¬ 
θαριστικές δηλώσεις θα συμπληρωθούν κανονικά με την 
αξία που αντιστοιχεί στα έσοδα από την εκμετάλλευση 
των λεωφορείων. 

Άρθρο 3 

Η απόφαση αυτή, που ισχύει από την έκδοσή της, να δη- 
μοσιευθεί στην Εφημερίδα της Κυβερνήσεως. 

Αθήνα, 30 Σεπτεμβρίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
- 4 - 

Αριθ. 1123019/10040/0014 ΠΟΑ 1318 (2) 

Παράταση προθεσμίας υποβολής των προσωρινών δηλώ¬ 
σεων τετάρτου διμήνου, με αρχικό γράμμα επωνύμου ή 
επωνυμίας (Ρ - Ω). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις παραγράφους 1 και 9 του άρθρου 31 του Ν. 1642/ 

86 . 

2. Την παράγραφο 3 του άρθρου 58. 

3. Την απόφασή μας αριθ. 1023049/2166/Α0014/ 
ΠΟΑ. 1055/12.2.93. 

4. Την απόφασή μας αριθ. 1066507/3968/Α0014/ 
ΠΟΑ. 1182/7.5.93. 

5. Την αριθ. Υ.1847/108399/1182/0001/7.8.92 κοινή 
απόφαση του Πρωθυπουργού και του Υπουργού Οικονο¬ 
μικών (ΦΕΚ 525/Β’) περί ανάθεσης αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών. 

6. Ότι από τις διατάξεις της απόφασης αυτής δεν προ¬ 
κύπτει δαπάνη στον Κρατικό Προϋπολογισμό. 

7. Την ανάγκη διευκόλυνσης των φορολογουμένων 
κατά την υποβολή των προσωρινών δηλώσεων ΦΠΑ λόγω 
ειδικών συνθηκών κατά την καταληκτική προθεσμία υπο¬ 
βολής τους, αποφασίζουμε: 

Παρατείνουμε την προθεσμία υποβολής των προσωρι¬ 
νών δηλώσεων, τέταρτου διμήνου, με αρχικό γράμμα επω¬ 
νύμου ή επωνυμίας (Ρ - Ω), υποκειμένων με βιβλία και 
στοιχεία δεύτερης κατηγορίας ΚΒΣ που έληγε στις 
23.9.93, μέχρι και τις 24.9.93. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1993 

' Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
- 4 - 

Αριθ. 1124873/15091 /ΓΟΟΙ 2 (3) 

Συντελεστής καθαρού κέρδους που εφαρμόζεται για τον 
προσδιορισμό των καθαρών κερδών του εισαγωγέα και 
του εμπόρου ηλεκτρικών συσσωρευτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 36 του Ν.Δ/τος 3323/ 

1955, όπως ισχύουν. 

2. Τις αριθ. Ε 17418/1771/1985, Ε 17417/1770/ 

1985, Ε 3250/480/1987, Ε 3249/479/1987 και 
1110210/15080/ΠΟΛ 1276/1993 αποφάσεις του 

Υπουργού οικονομικών, με τις οποίες καθορίστηκαν συ¬ 
ντελεστές καθαρού κέρδους για τις εμπορικές και βιομη¬ 
χανικές επιχειρήσεις. 

3. Τα σχετικά αιτήματα των εισαγωγέων και εμπόρων 
ηλεκτρικών συσσωρευτών και 

4. Την Υ. 2009/20.5.1993 (ΦΕΚ Β' 365) κοινή από¬ 
φαση του Πρωθυπουργού και Υπουργού Οικονομικών, με 
την οποία ανατέθηκαν αρμοδιότητες στους Υφυπουργούς 
Οικονομικών, αποφασίζουμε: 

Συμπληρώνουμε τις Ε 17418/1771/1985, Ε 17417/ 
1770/1985, Ε 3250/480/1987, Ε 3249/479/1987 και 
1110210/15080/ΠΟΛ 1276/1993 αποφάσεις μας ως 
ακολούθως: 

Α ΕΠΙ ΑΚΑΘΑΡΙΣΤΩΝ ΕΣΟΔΩΝ 
Κατηγορία 2α 

1) ΚΑ 2200 Εισαγωγέας ηλεκτρικών συσσωρευτών, 10% 

Πώληση χονδρική 

2) ΚΑ 2201 Εισαγωγέας ηλεκτρικών συσσωρευτών, 11% 

Πώληση λιανική 

3) ΚΑ 2202 Έμπορος ηλεκτρικών συσσωρευτών, 11 % 

Χονδρικώς 

3) ΚΑ 2203 Έμπορος ηλεκτρικών συσσωρευτών, 13% 
Λιανικώς. 

Β ΕΠΙ ΑΓΟΡΩΝ 
Κατηγορία 2α 

1) ΚΑ 22200 Εισαγωγέας ηλεκτρικών συσσωρευτών, 15% 

Πώληση χονδρική 

2) ΚΑ 22201 Εισαγωγέας ηλεκτρικών συσσωρευτών, 17% 

Πώληση λιανική 

3) ΚΑ 22203 Έμπορος ηλεκτρικών συσσωρευτών, 20% 

Λιανικώς. 

4) ΚΑ 22202 Έμπορος ηλεκτρικών συσσωρευτών, 17% 

Χονδρικώς 

Οι συντελεστές αυτοί ισχύουν από το οικονομικό έτος 
1994 (χρήση 1993). 

Από τις διατάξεις της απόφασης αυτής δεν προκαλείται 
δαπάνη στον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

-*- 

Αριθ. 1124722/1723/Α0012 ΠΟΛ: 1324 (4) 

Επιστροφή ποσών φόρου εισοδήματος, τελών χαρτοσή¬ 
μου και εισφοράς Ο.Γ.Α., που παρακρατήθηκαν χωρίς 
να οφείλονται, κατά την καταβολή αποζημιώσεων Ν. 
2112/1920 κτλ., σε δικαιούχους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτ. δ της παρ. 3 του άρθρου 40 
του Ν.Δ. 3323/1955 όπως ισχύει μετά την συμπλήρωσή 
της με την παρ. 6 του άρθρου 19 του Ν. 2166/1993 (ΦΕΚ 
137 Α'). 


2. Τις διατάξεις της παρ. 6 του άρθρου 44 του Ν.Δ. 
3323/1955. 

3. Την Υ. 2009/20.5.1993 κοινή απόφαση του Πρωθυ¬ 
πουργού και του Υπουργού Οικονομικών (ΦΕΚ 365/ 
21.5.93 Β') «Περί ανάθεσης αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

4. Τις διατάξεις των άρθρων 97 επομ. του Π.Δ. 16/ 

1989, ως ισχύουν. 

5. Την ανάγκη καθορισμού διαδικασίας για την επι¬ 
στροφή των ποσών φόρου εισοδήματος κτλ. που παρα¬ 
κρατήθηκαν χωρίς να οφείλονται, ολικά ή μερικά, κατά την 
καταβολή αποζημιώσεων σε δικαιούχους. 

6. Ότι η παρούσα ρυθμίζει διαδικαστικά θέματα και γ’ 
αυτό με τις ρυθμίσεις της δεν προκαλοϋνται επιπτώσεις 
στον προϋπολογισμό, αποφασίζουμε: 

Καθορίζουμε, ως εξής, τη διαδικασία επιστροφής των 
ποσών φόρου εισοδήματος, τελών χαρτοσήμου και ΟΓΑ 
Χαρτοσήμου που - χωρίς να οφείλονται ολικά ή μερικά - 
παρακρατήθηκαν από τους δικαιούχους και αποδόθηκαν 
στο Δημόσιο σε περίπτωση καταβολής αποζημιώσεως σε 
μισθωτούς οι οποίοι αποχωρούν από την εργασία τους 
λόγω καταγγελίας της οικείας σύμβασης ή λόγω συμπλή¬ 
ρωσης των προϋποθέσεων για τη λήψη πλήρους σύνταξης 
ή σε άλλους δικαιούχους και για οποιοδήποτε λόγο, καθώς 
και στους κληρονόμους των μισθωτών και των άλλων δι¬ 
καιούχων γενικά: 

1. Για την επιστροφή των παραπάνω ποσών υποβάλλε¬ 
ται από το δικαιούχο της αποζημίωσης, σχετική έγγραφη 
αίτησή του, στην ΔΟΥ στην οποία ο υπόχρεος εργοδότης 
υπέβαλε τη σχετική δήλωση για την απόδοση των ποσών 
που παρακράτησε ή προκειμένου για τις Δημόσιες Υπηρε¬ 
σίες στη ΔΟΥ στη περιφέρεια της οποίας έγινε η κατα¬ 
βολή της αποζημίωσης στο δικαιούχο. Στην αίτηση αυτή 
επισυνάπτεται βεβαίωση του εργοδότη που κατέβαλε την" 
αποζημίωση και παρακράτησε φόρο εισοδήματος κτλ. και 
απέδωσε το ποσό αυτό στο Δημόσιο. 

2. Η πιο πάνω βεβαίωση πρέπει να αναφέρει: 

α) Τα στοιχεία του εργοδότη. 

β) Τα στοιχεία του δικαιούχου, μισθωτού κτλ. 

γ) Το ποσό της αποζημίωσης, αναλυτικά, ανάλογα με 
τους μήνες που υπολογίστηκε, τις κρατήσεις που έγιναν 
από αυτό και το καθαρό ποσό που καταβλήθηκε στο δι¬ 
καιούχο. 

δ) Ανάλυση των ποσών που παρακρατήθηκαν για φόρο 
εισοδήματος, τέλη χαρτοσήμου και εισφορά ΟΓΑ στα τέλη 
χαρτοσήμου. 

ε) τον αριθμό της οικείας δήλωσης, με την οποία τα πιο 
πάνω ποσά αποδόθηκαν στο Δημόσιο από τον υπόχρεο 
εργοδότη. 

στ) Τον αριθμό και τη χρονολογία έκδοσης του οικείου 
τριπλότυπου είσπραξης, ως και τον τίτλο της ΔΟΥ που 
εξέδωσε αυτό. 

ζ) Τις διατάξεις του νόμου ή της κανονιστικής πράξης, 
με βάση τις οποίες καταβλήθηκε η αποζημίωση στο δι¬ 
καιούχο. 

" 3. Σε περίπτωση που εξακριβωθεί^τστερα από το σχε¬ 
τικό έλεγχο των στοιχείων που υποβλήθηκαν από το δι¬ 
καιούχο της αποζημίωσης, ότι τα ποσά που παρακρατήθη- * 
καν, κατά την καταβολή της αποζημίωσης, για φόρο εισο¬ 
δήματος, τέλη χαρτοσήμου και εισφορά ΟΓΑ τα οποία και 
αποδόθηκαν στην αρμόδια ΔΟΥ από τον υπόχρεο εργο¬ 
δότη, υπερβαίνουν αυτά που οφείλονται σύμφωνα με τις 

κείμενες διατάξεις, τα ποσά αυτά ή η διαφορά τους επι- 
στρέφονται στο δικαιούχο κατά το ποσό που δεν οφείλο¬ 
νται. Για το σκοπό αυτό, η αρμόδια ΔΟΥ συντάσσει στο 
όνομα του δικαιούχου ατομικό φύλλο έκπτωσης 
(ΑΦΕΚ). 

4. Αρμόδια για την κατά τα ανωτέρω παραλαβή της σχε¬ 
τικής αίτησης του δικαιούχου, τον έλεγχο της οικείας βε¬ 
βαίωσης και των άλλων εγγράφων που συνυποβάλλονται 
με αυτή, ως και τη σύνταξη των οικείων ατομικών φύλλων 
έκπτωσης είναι: α) η ΔΟΥ στην οποία ο υπόχρεος εργοδό¬ 
της υπέβαλε τη σχετική δήλωση για την απόδοση των πο¬ 
σών που παρακράτησε, β) προκειμένου για τις Δημόσιες 
Υπηρεσίες η ΔΟΥ στη περιφέρεια της οποίας έγινε η κα¬ 
ταβολή της αποζημίωσης στο δικαιούχο. 

5. Αρμόδια ΔΟΥ για την επιστροφή, είναι αυτή στην πε¬ 
ριφέρεια της οποίας έχει την κατοικία του ο δικαιούχος 
της αποζημίωσης, στην οποία αποστέλλεται το σχετικό 
ατομικό φύλλο έκπτωσης και η οποία το εκτελεί χωρίς τον 
απαιτούμενο από το άρθρο 101 του Π.Δ. 16/1989 έλεγχο, 
αφού ο έλεγχος αυτός θα έχει πραγματοποιηθεί ήδη από 
τη ΔΟΥ στην οποία είχαν καταβληθεί τα επιστρεφόμενα 
ποσά. Η εκκαθάριση και τακτοποίηση των σχετικών ΑΦΕΚ 
θα ενεργείται με την αναγραφή σ' αυτά της ένδειξης 
«όπως η παραπάνω εκκαθάριση». 

6. Η απόφαση αυτή ισχύει για τις επιστροφές χρηματι¬ 
κών ποσών που παρακρατήθηκαν από τους δικαιούχους 
και αποδόθηκαν στο Δημόσιο από 1 Σεπτεμβρίου 1993 
και στο εξής. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 379567 (5) 

Αναγνώριση Προστατευόμενης ονομασίας προελεύσεως 
«ΚΑΛΑΜΑΤΑ». . 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «Ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτείας του και άλλες διατάξεις» (Α' 70). 

β. Του Π.Δ. 61/1993 «προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α'/ 
27/93). 

2. Την Υ2015/353362/1.6.93 απόφαση του Πρωθυ¬ 
πουργού και του Υπουργού Γ εωργ'πς «ανάθεση αρμοδιο¬ 
τήτων Υπουργού Γεωργίας στους Υφυπουργούς Γεωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη». 

3. Την αίτηση αριθ. 380/23.4.1993 της Ένωσης Γεωρ- 
γικών Συν/σμών Ν. Μεσσηνίας «περί αναγνώρισης προ¬ 
στατευόμενης ονομασίας προέλευσης - Π.Ο.Π.- με το το- 
πονύμιο «ΚΑΛΑΜΑΤΑ», αποφασίζουμε: 

1. Η ένδειξη «ΚΑΛΑΜΑΤΑ» προστατευομένη ονομασία 
προέλευσης μπορεί να χρησιμοποιηθεί για την περιγραφή 
εξαιρετικού παρθένου ελαιολάδου που παράγεται από τις 
ποικιλίες ελιάς Κορωνέϊκη και Μαστοειδής καλλιεργούμε¬ 


νες στα Διοικητικά όρια της Επαρχίας Καλαμάτας Ν. Μεσ¬ 
σηνίας ως εξής: 

α) Η «Μαστοειδής» καλλιεργείται στις Κοινότητες Αλα- 
γονίας, Αρτεμισίας, Λαδά, Καρβέλι, Νέδουσα και πηγές. 

β) Η «Κορωνέϊκη» καλλιεργείται στις λοιπές Κοινότητες 
της Επαρχίας Καλαμάτας Ν. Μεσσηνίας, και εφόσον πλη- 
ροϋνται οι προϋποθέσεις που καθορίζονται με την από¬ 
φασή μας αυτή και με τις σχετικές διατάξεις του Ν. 2040/ 
1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω αναφερομένων Κοινοτήτων 
και Δήμων και που πληρούν τις προϋποθέσεις που καθορί¬ 
ζονται στο άρθρο 3 του Π.Δ. 61/1993. 

3. Ο ελαιόκαρπος για παραγωγή εξαιρετικού παρθένου 
ελαιολάδου «ΚΑΛΑΜΑΤΑ» Π.Ο.Π. πρέπει να πληρεί τις 
εξής προϋποθέσεις: 

α) Προέρχεται από ελαιώνες, στους οποίους, η καταπο¬ 
λέμηση του δάκου γίνεται με δολωματικούς ψεκασμούς 
από εδάφους με βιολογικές μεθόδους, ή χωρίς καμιά κα¬ 
ταπολέμηση. 

β. Η συλλογή του ελαιοκάρπου γίνεται με ραβδισμό, με 
το χέρι ή με κτένες πάντοτε με τη χρήση ελαιοπάνων. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30 - 50 χιλιογράμμων. 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγα¬ 
λύτερο του 5%, 

- δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες κ.λπ. - σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30" Ο της ελαιόπαστας κατά τη 
μάλαξη ως και σε όλες τις άλλες φάσεις επεξεργασίας— 

4. Δεν δικαιούνται της προστατευομένης ονομασίας 
προέλευσης «ΚΑΛΑΜΑΤΑ» Π.Ο.Π. εξαιρετικά παρθένα 
ελαιόλαδα που προέρχονται από ανάμειξη με ελαιόλαδα 
κατωτέρων ποιοτικών κατηγοριών. 

5. Το εξαιρετικό παρθένο ελαιόλαδο «ΚΑΛΑΜΑΤΑ» 
Π.Ο.Π. είναι χρώματος πρασίνου έως πρασινοκίτρινου με 
φρουτώδη γεύση και εξαιρετικό άρωμα καρπού οφειλό- 
μενο στη μεγάλη αναλογία πτητικών αρωματικών ουσιών 
του. 

6. Τα εξαιρετικά παρθένα ελαιόλαδα «ΚΑΛΑΜΑΤΑ» 
Π.Ο.Π. πριν τη διάθεσή τους στην κατανάλωση υποβάλλο¬ 
νται σε φυσικοχημική ανάλυση και οργανοληπτική δοκιμα¬ 
σία, σύμφωνα με οδηγίες του Υπουργείου Γεωργίας. 

7. Γ ια την παραγωγή, διακίνηση και τυποποίηση εξαιρε¬ 
τικού παρθένου ελαιολάδου «ΚΑΛΑΜΑΤΑ» Π.Ο.Π. πρέπει 
να πληρούνται οι προϋποθέσεις του άρθρου 4 του Π.Δ. 
61/1993. 

8.0 λογότυπος που προβλέπεται στα άρθρα 4 και 5 του 
Π.Δ. 61/1993 για εξαιρετικά «Παρθένα» ελαιόλαδα «ΚΑ¬ 
ΛΑΜΑΤΑ» Π.Ο.Π. αποτελείται από τα γράμματα και τους 
σχετικού αριθμούς που δηλώνουν τον αύξοντα αριθμό ετι¬ 
κέτας και τα δύο τελευταία ψηφία του έτους παραγωγής 
και αναγράφονται ως εξής: 

ΚΑ/αύξων αριθ. ετικέτας / δύο τελευταία ψηφία έτους 
παραγωγής. 

9. Επί των εξαιρετικών παρθένων ελαιολάδων «ΚΑΛΑ¬ 
ΜΑΤΑ» Π.Ο.Π. έχουν παράλληλη εφαρμογή οι γενικές και 
ειδικές διατάξεις του Ν. 2040/92, καθώς και των Π.Δ. 61/ 
1993 και 81 /1993, για θέματα που δεν ρυθμίζονται με την 
παρούσα απόφασή μας. 

Από τις διατάξεις της απόφασης αυτής δεν προκαλεΐται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 20 Αυγούστου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 
-♦-- 

Αριθ. 379568 (6) 

Αναγνώριση Προστατευομένης ονομασίας προέλευσης 

ελαιολάδου «ΜΥΤΙΛΗΝΗ». 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «Ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτείας του και άλλες διατάξεις» (Α' 70). 

β. Του Π.Δ. 61/1993 «προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α'/ 
27/93). 

2. Την Υ2015/353362/1.6.93 απόφαση του Πρωθυ¬ 
πουργού και του Υπουργού Γ εωργίας «ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη». 

3. Την αίτηση αριθ. 632/397/12.4.1993 καθώς και την 
συμπληρωματική της υπ’ αριθ. 1079/542/27.5.93 της 
Ένωσης Αγροτικών Συν/σμών Λέσβου «περί αναγνώρισης 
προστατευόμενης ονομασίας προέλευσης Π.Ο.Π. με το 
τοπονύμιο «ΜΥΤΙΛΗΝΗ», αποφασίζουμε: 

1. Η ένδειξη «ΜΥΤΙΛΗΝΗ» προστατευόμενη ονομασία 
προέλευσης μπορεί να χρησιμοποιηθεί για την περιγραφή 
εξαιρετικού παρθένου ελαιολάδου που παράγεται από τις 
ποικιλίες ελιάς Κολοβή και Αδραμυτιανή καλλιεργούμενες 
στα Διοικητικά όρια της Επαρχίας Μυτιλήνης εφόσον πλη- 
ρούνται οι προϋποθέσεις που καθορίζονται με την από¬ 
φασή μας αυτή και με τις σχετικές διατάξεις του Ν. 2040/ 
1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία της ανωτέρω επαρχίας που πληρούν τις 
προϋποθέσεις που καθορίζονται στο άρθρο 3 του Π.Δ. 
61/1993. 

3. Ο ελαιόκαρπος της Επαρχίας Μυτιλήνης για παρα¬ 
γωγή εξαιρετικού παρθένου ελαιολάδου «ΜΥΤΙΛΗΝΗ» 
Π.Ο.Π. πρέπει να πληρεί τις εξής προϋποθέσεις: 

α) Προέρχεται από ελαιώνες, στους οποίους, η καταπο¬ 
λέμηση του δάκου γίνεται με δολωματικούς ψεκασμούς 
από εδάφους με βιολογικές μεθόδους, ή χωρίς καμιά κα¬ 
ταπολέμηση. 

β. Η συλλογή του ελαιοκάρπου γίνεται με παραδοσιακό 
τρόπο (χειρομάζωμα) ενώ παράλληλα χρησιμοποιούνται 
ελαιοδύχτια. 


γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30 - 50 χιλιογράμμων. 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγα¬ 
λύτερο του 5%, 

- δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες κ.λπ. - σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30° Ο της ελαιόπαστας κατά τη 
μάλαξη ως και σε όλες τις άλλες φάσεις επεξεργασίας. 

4. Δεν δικαιούνται της προστατευομένης ονομασίας 
προέλευσης «ΜΥΤΙΛΗΝΗ» εξαιρετικά παρθένα ελαιόλαδα 
που προέρχονται από ανάμειξη με ελαιόλαδα κατωτέρων 
ποιοτικών κατηγοριών. 

5. Το εξαιρετικό παρθένο ελαιόλαδο «ΜΥΤΙΛΗΝΗ» 
Π.Ο.Π. έχει οργανοληπτικά χαρακτηριστικά ώριμου καρ¬ 
πού, δηλαδή έντονο χαρακτηριστικό άρωμα και λαμπερό 
αχυρώδες χρώμα. 

6. Τα εξαιρετικά παρθένα ελαιόλαδα «ΜΥΤΙΛΗΝΗ» 
Π.Ο.Π. πριν τη διάθεσή τους στην κατανάλωση υποβάλλο¬ 
νται σε φυσικοχημική ανάλυση και οργανοληπτική δοκιμα¬ 
σία, σύμφωνα με οδηγίες του Υπουργείου Γ εωργίας. 

7. Για την παραγωγή, διακίνηση και τυποποίηση εξαιρε¬ 
τικού παρθένου ελαιολάδου «ΜΥΤΙΛΗΝΗ» Π.Ο.Π. πρέπει 
να πληρούνται οι προϋποθέσεις του άρθρου 4 του Π.Δ. 
61/1993. 

8.0 λογότυπος που προβλέπεται στα άρθρα 4 και 5 του 
Π.Δ. 61/1993 για εξαιρετικά «Παρθένα» ελαιόλαδα «ΜΥ¬ 
ΤΙΛΗΝΗ» Π.Ο.Π. αποτελείται από τα γράμματα και τους 
σχετικού αριθμούς που δηλώνουν τον αύξοντα αριθμό ετι¬ 
κέτας και τα δύο τελευταία ψηφία του έτους παραγωγής 
και αναγράφονται ως εξής: 

Μ.Υ. - αύξων αριθ. ετικέτας / δύο τελευταία ψηφία 
έτους παραγωγής. 

ΐ 

9. Επί των εξαιρετικών παρθένων ελαιολάδων «ΜΥΤΙ¬ 
ΛΗΝΗ» Π.Ο.Π. έχουν παράλληλη εφαρμογή οι γενικές και 
ειδικές διατάξεις του Ν. 2040/92, καθώς και των Π.Δ. 61 / 

1993 και 81 /1993, για θέματα που δεν ρυθμίζονται με την 
παρούσα απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 

Αριθ. 379563 (7) 

Αναγνώριση Προστατευόμενης Γεωγραφικής Ένδειξης 
ελαιολάδου «ΧΑΝΙΑ» ΚΡΗΤΗΣ. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν, 2040/92 «Ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτεΐας του και άλλες διατάξεις« (Α' 70). 

β. Του Π.Δ. 61/1993 «προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α'/ 
27/93). 

2. Την Υ2015/353362/1.6.93 απόφαση του Πρωθυ¬ 
πουργού και του Υπουργού Γ εωργίας «ανάθεση αρμοδιο¬ 
τήτων Υπουργού Γ εωργίας στους Υφυπουργούς Γ εωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη» (Β/728/92). 

3. Την αίτηση αριθ. 117/92/10.5.1993 της Ανωνύμου 
Βιομηχανικής Εταιρείας «Ανατολή» περί αναγνωρίσεως 
προστατευόμενης Γεωγραφικής ένδειξης «ΠΓΕ» με την 
ένδειξη ΧΑΝΙΑ ΚΡΗΤΗΣ, αποφασίζουμε: 

1. Η ένδειξη «ΧΑΝΙΑ» ΚΡΗΤΗΣ Π.Γ.Ε. προστατευόμενη 
γεωγραφική ένδειξη μπορεί να χρησιμοποιηθεί για την πε¬ 
ριγραφή εξαιρετικού παρθένου ελαιολάδου που παράγε- 
ται από την ποικιλία ελιάς Κορωνέικη και Τσουνάτη καλ¬ 
λιεργούμενες στο Νομό Χανίων που περιλαμβάνει τις 
Επαρχίες Κυδωνίας, Κισσάμου, Σέλινου, Σφακίων και 
Αποκορώνου και εφόσον πληρούνται οι προϋποθέσεις 
που καθορίζονται με την απόφασή μας αυτή και με τις σχε¬ 
τικές διατάξεις του Ν. 2040/1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία του ανωτέρω Νόμου που πληρούν τις 
προϋποθέσεις που καθορίζονται στο άρθρο 3 του Π.Δ. 
61/1993. 

3. Ο ελαιόκαρπος για παραγωγή παρθένου ελαιολάδου 
«ΧΑΝΙΑ» ΚΡΗΤΗΣ Π.Γ.Ε. θα πρέπει να πληρεί τις εξής 
προϋποθέσεις: 

ά) Προέρχεται από ελαιώνες, στους οποίους, η καταπο¬ 
λέμηση του δάκου γίνεται με δολωματικούς ψεκασμούς 
από εδάφους, με βιολογικές μεθόδους ή χωρίς καμιά κα¬ 
ταπολέμηση. 

β. Η συλλογή του ελαιοκάρπου γίνεται με ελαιοδίκτυα ή 
με ραβδισμό. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30 - 50 χιλιογράμμων. 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγα¬ 
λύτερο του 5%, 

- δεν πρέπει να περιέχει αλλοιωμένους καρπούς - σπα¬ 
σμένες ελιές, σάπιες κ.λπ. - σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται άμεσα και σε καμμία περίπτωση δεν παραμένει πέ¬ 
ραν των τριών (3) ημερών. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30° Ο της ελαιόπαστας κατά τη 
μάλαξη. 

4. Το παρθένο ελαιόλαδο «ΧΑΝΙΑ» ΚΡΗΤΗΣ Π.Γ.Ε. 


μπορεί να προέλθει από την παραγωγή παρθένου ελαιο- 
λάδου που παράγεται υπό τις ίδιες προϋποθέσεις. 

5. Δεν δικαιούνται της προστατευόμενης γεωγραφικής 
ένδειξης «ΧΑΝΙΑ» ΚΡΗΤΗΣ Π.Γ.Ε. παρθένα ελαιόλαδα 
που προέρχονται από ανάμειξη με ελαιόλαδα κατωτέρων 
ποιοτικών κατηγοριών. 

6. Το παρθένο ελαιόλαδο «ΧΑΝΙΑ» ΚΡΗΤΗΣ Π.Γ.Ε., 
έχει πρασινοκίτρινο χρώμα, φρουτώδη και ευχάριστα γλυ¬ 
κόπικρη γεύση όπου η πικράδα με την πάροδο του χρόνου 
ελλατώνεται. 

7. Τα παρθένα ελαιόλαδα «ΧΑΝΙΑ» ΚΡΗΤΗΣ Π.Γ.Ε., 
πριν τη διάθεσή τους στην κατανάλωση υποβάλλονται σε 
φυσικοχημική ανάλυση καί οργανοληπτική * δοκιμασία, 
σύμφωνα με οδηγίες του Υπουργείου Γ εωργίας. 

8. Για την παραγωγή, διακίνηση και τυποποίηση παρθέ¬ 
νου ελαιολάδου «ΧΑΝΙΑ» ΚΡΗΤΗΣ Π.Γ.Ε. πρέπει να πλη- 
ρούνται οι προϋποθέσεις του άρθρου 4τουΠ.Δ.61/1993. 

9.0 λογότυπος που προβλέπεται στα άρθρα 4 και 5 του 
Π.Δ. 61/1993 για «Παρθένα» ελαιόλαδα «ΧΑΝΙΑ» ΚΡΗ¬ 
ΤΗΣ Π.Γ.Ε. αποτελείται από τα γράμματα και τους αριθ¬ 
μούς που δηλώνουν τον αύξοντα αριθμό της ετικέτας και 
του έτους παραγωγής και αναγράφονται ως εξής: 

Χ.Α. - αύξων αριθ. ετικέτας / στοιχεία δύο τελευταίων 
ετών παραγωγής. 

10. Επί των παρθένων ελαιολάδων «ΧΑΝΙΑ» ΚΡΗΤΗΣ 
Π.Γ.Ε. έχουν παράλληλη εφαρμογή οι γενικές και ειδικές 
διατάξεις του Ν. 2040/92, καθώς και των Π.Δ. 61/1993 
και 81/1993, για θέματα που δεν ρυθμίζονται με την πα¬ 
ρούσα απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 
— ♦- 

Αριθ. Δ/61099/92 - - (8) 

Κατανομή θέσεων κατά βαθμούς του Πανελλήνιου Φαρ¬ 
μακευτικού Συλλόγου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 26 του Ν. 2085/92 και του 
άρθρου 27 του Ν. 2081/92. 

2. Το αριθ. 1899/92 έγγραφο του Πανελλήνιου Φαρμα¬ 
κευτικού Συλλόγου. 

3. Τις διατάξεις του Π.Δ. 446/1988 (Οργανισμός του 
Πανελλήνιου Φαρμακευτικού Συλλόγου) (ΦΕΚ 205/88 τ. 
Α'), αποφασίζουμε: 

Κατανέμουμε τις οκτώ (8) θέσεις μονίμου προσωπικού 
(3 υπηρετούν και 8 κενές) του Πανελλήνιου Φαρμακευτι¬ 
κού Συλλόγου στους πιο κάτω βαθμούς, του άρθρου 1 του 
Ν. 2085/92 ως εξής: 

ΚΑΤΗΡΟΡΙΑ ΠΕ 

Κλάδος ΠΕ Δ/κου - Λογιστικού 

Εισηγητής Β - Α Μία (1) θέση 

Δόκιμος Γραμματέας έως Γραμματέας Α μία (1) θέση. 

ΚΑΤΗΓΟΡΙΑ ΤΕ Δ/ΚΟΥ - ΛΟΓ/ΚΟΥ 
Κλάδος ΤΕ Δ/κού - Λογ/κού 
Δόκιμος Γ ραμματέας έως Γ ραμματέας Α μία (1) θέση. 
ΚΑΤΗΓΟΡΙΑ ΔΕ Δ/ΚΟΥ - ΛΟΓ/ΚΟΥ 
Κλάδος ΔΕ Δ/κού - Λογ/κού 
Δόκιμος Γραφέας έως Γραμματέας Α μία (1) θέση. 
ΚΑΤΗΓΟΡΙΑ ΎΕ 

Κλάδος ΥΕ Βοηθητικού Προσωπικού 
Επιμελητής.Γ έως Επιμελητής Β' μία (1) θέση. 
Δόκιμος'Βοηθός έως Βοηθός υπάλληλος Α' μία (1) 
θέση. 

Κλάδος ΥΕ Προσωπικού Καθαριότητας 
Δόκιμος Βοηθός έως Υπάλληλος Α μία (1) θέση. 

Από τις διατάξεις της απόφασης αυτής δεν προκαλεΐται 
δαπάνη σε βάρος του προϋπολογισμού του Πανελλήνιου 
Φαρμακευτικού Συλλόγου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΣΩΤ. ΚΟΥΒΕΛΑΣ ΔΗΜ. ΣΙΟΥΦΑΣ 

- 4 - 

Αριθ. Υ4/ΟΙΚ.9472 (9) 

Επαγγελματική αποκατάσταση αποφοίτων ΤΕΑ, ειδικοτή¬ 
των Βοηθών Αναισθησιολογίας, β. Φαρμακείου, β. 
Βρεφοκόμων - Παιδοκόμων, β. Διαιτητικής και β. Φυσι¬ 
κοθεραπείας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. του Ν. 2071/92 (ΦΕΚ 123/92 τ. Α') 
β. του Π. Δ/τος 194/1988 (ΦΕΚ 84/88 Α') 
γ. του Π. Δ/τος 108/1993 (ΦΕΚ 50/93 τ. Α') 

2. Την αριθ. 6/80/6.3.91 γνωμοδότηση του ΚΕ.Σ.Υ. 

3. Την αριθ. ΔΟΑ/Φ.ΟΙ /37/28430/26.8.1993 εγκύκλιο 
του Υπουργείου Προεδρίας της Κυβέρνησης. 

4. Την αριθ. Υ. 1938/92 (ΦΕΚ 727 Β') απόφαση Πρωθυ¬ 
πουργού και Υπουργού Υγείας, αποφασίζουμε: 

1. Εγκρίνουμε να συμπεριληφθούν στους νέους Οργα¬ 
νισμούς των Νοσηλευτικών Ιδρυμάτων, όπως θα αναμορ¬ 
φωθούν με το νέο ενιαίο πλαίσιο και οι εξής ειδικότητες, 
κλάδου ΔΕ: 

α) Βοηθών Βρεφοκόμων - Παιδοκόμων 
β) Βοηθών Αναισθησιολόγων 
γ) Βοηθών Φαρμακείου 
δ) Βοηθών Διαιτητικής και 
ε) Βοηθών Φυσικοθεραπείας 

2. Τα ειδικότερα προσόντα για την κατάληψη των θέ¬ 
σεων των παραπάνω Κλάδων, θα καθορίζονται στους Ορ¬ 
γανισμούς των Νοσοκομείων. 


3. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 23 Σεπτεμβρίου 1993 

Ο ΥΦΥΠΟΥΡΓΟΣ 

Ν. ΑΝΑΣΤΑΣΟΠΟΥΛΟΣ 
- 4 - 

Αριθ. 34797 (10) 

Παράταση θητείας του Αναπληρωτή Συντονιστή Διευθυ¬ 
ντή στον Οργανισμό Προγνωστικών Αγώνων Ποδο¬ 
σφαίρου (ΟΠΑΠ) Ν. Παπαστύλου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. α) Του Α.Ν. 397/68 «περί επανασυστάσεως της 
Γ.Γ.Α. και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Ν. 1646/86 «Μέτρα πρόληψης και καταστολής 
της βίας στους αθλητικούς χώρους και άλλες διατάξεις» 
άρθρο 25. 

2. Την υπ’ αριθ. 180/7.10.92 απόφαση της Ειδικής 
Γραμματείας γιά τις προσλήψεις. 

3. Την υπ’ αριθ. 39098/8.10.93 απόφαση της Υπουρ¬ 
γού Πολιτισμού περί «Διορισμού Συντονιστή Διευθυντή και 
Αναπληρωτών Συντονιστών Διευθυντών στον (ΟΠΑΠ)». 

4. Την υπ’ αριθ. 1947/10.12.92 απόφαση του Πρωθυ¬ 
πουργού και της Υπουργού Πολιτισμού «Ανάθεση αρμο¬ 
διοτήτων στον Υφυπουργού Πολιτισμού Ευάγγ. Μεϊμα- 
ράκη», αποφασίζουμε: 

Παρατείνουμε την θητεία του Αναπληρωτή Συντονιστή 
Διευθυντή του ΟΠΑΠ Ν. Παπαστύλου για ένα (1) χρόνο 
από την ημερομηνία λήξεως της (8.10.93). 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΕΪΜΑΡΑΚΗΣ 
- - 

Αριθ. ΥΠΠΟ/ΚΑΤΕΧΝ/Δ/47660 (11) 

Χορήγηση άδειας ίδρυσης και λειτουργίας Ωδείου στον 
Αλέκο Λασκαρίδη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορόντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί Οργανώσεως και 

διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών», ΥΠ- 
ΠΟ/ΓΝΟΣ/33992/31.8.87 «Προϋποθέσεις Τμήματος 
Κλασσικής Κιθάρας» (ΦΕΚ 500/Β/87), ΥΠΠΟ/ΓΝΟΣ/ 
33991/23.10.87 «Προϋποθέσεις λειτουργίας Τμήματος 
Κλαβικύμβαλου (τσέμπαλο)», (ΦΕΚ 609/Β/87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής «με Εντολή Υπουργού» στους Γεν. Γραμμα¬ 
τείς, Γεν. Δ/ντές και Προϊσταμένους των Δ/νσεων Τμημά¬ 
των και Γραφείων της Κ.Υ. του ΥΠ.ΠΟ (ΦΕΚ 987/τ. Β'/ 
28.11.1991). 

9. Το από 28.6.1980 πρακτικό αυτοψίας της Δ/νσης 
Πολιτιστικών Κτιρίων και Αναστηλώσεως Νεωτέρων Μνη¬ 
μείων του ΥΠΠΕ. 

10. Την από 20.9.1993 αίτηση του Αλέκου Λασκαρίδη 
με τα συννημένα δικαιολογητικά, αποφασίζουμε: 

1. Χορηγούμε στον Αλέκο Λασκαρίδη άδεια ίδρυσης και 
λειτουργίας Ωδείου που θα στεγαστεί στο κτίριο της οδού 
Ευρυτανίας 43 στους Αμπελοκήπους και θα έχει την επω¬ 
νυμία «Ωδείο Αμπελοκήπων Α. Λασκαρίδη». 

2. Το Ωδείο θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και 
Συνθέσεως με τμήματα: 

1. Ωδικής, 

2. Αρμονίας, 

3. Ενοργανώσεως, 

4. Αντιστίξεως και Φυγής, 

5. Συνθέσεως. 

Β. Σχολή Ενοργάνου Μουσικής με τμήματα: 

1. Πληκτών, 


2. Εγχόρδων, 

3. Κλασσικής Κιθάρας, 

4. Πνευστών. 

Γ. Σχολή Μονωδίας με τμήματα: 

1. Μονωδίας και 

2. Μελοδραματικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 1993 - 1994. 

5. Η άδεια που χορηγήθηκε με την αριθ. ΚΑΤΕΧΝ/Δ/ 
16547/1028/25.4.1985 απόφασή μας, «χορήγηση 
άδειας ίδρυσης και λειτουργίας Μουσικής Σχολής στον 
Αλέξανδρο Λασκαρίδη» (ΦΕΚ 290/τ. Β'/15.5.1985) ανα¬ 
καλείται. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην ΥΠΠΟ/ΚΑΤΕΧΝ/Δ/40010/30.7.1993 απόφαση 
που δημοσιεύτηκε στο ΦΕΚ/625/τ. Β'/16.8.1993, στην 
παράγρ. 2 του διατακτικού διορθώνεται το λανθασμένο: 
«Μουσική Σχολή “Άρια" τμήμα κλασικής σύνθεσης» στο 
ορθόν «2. Μουσική Σχολή “Άρια”, τμήμα κλασσικής κιθά¬ 
ρας». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


